ตามหัวข้อเลยครับแต่อันนี้เป็นที่น้ำหล่อลื่นที่อยู่ตรงนิ้วครับแล้วก็มีการสอดนิ้วเข้าไปของอวัยวะเพศหญิงอ่ะครับแต่ไม่มีการสอดใส่อวัยวะเพศชายนะครับทำวันที่19มกรามกราคมตอนนี้วันที่29มกราคมแฟนก็มีประจำเดือนวันนี้เป็นปกตินะครับมีประจำเดือนประมาณสิ้นเดือนอ่ะครับแต่แค่แฟนบอกว่าปวดท้องตอนตี5ละลุกไปเอาน้ำร้อนละก็รู้สึกอยากอ้วกเลยอ้วกออกมานิดหน่อยอ่ะคับมันเพราะท้องว่างรึป่าวคับหรืออาการแพ้ท้องรึป่าวครับ
สวัสดีค่ะ การที่นิ้วเปื้อนเฉพาะน้ำหล่อลื่น ไม่ได้เปื้อนน้ำอสุจิ แล้วได้ใช้นิ้วสอดใส่เข้าสู่ช่องคลอด โอกาสที่จะตั้งครรภ์ก็ไม่มีค่ะ นอกจากนี้ หากประจำเดือนได้มาแล้วในวันที่ 29 ม.ค.นี้ โดยมาในช่วงวันที่ที่ประจำเดือนปกติจะมา ก็ย่อมแสดงว่าไม่ได้มีการตั้งครรภ์เกิดขึ้นค่ะดังนั้น อาการปวดท้อง อาเจียนที่เกิดขึ้นในเช้านี้ ก็ไม่ใช่อาการของการตั้งครรภ์ แต่อาจเกิดจากสาเหตุอื่นๆ เช่น เป็นอาการที่พบในขณะที่มีประจำเดือนมา หรือเกิดจากอาหารเป็นพิษ กระเพาะอาหารอักเสบ ผลข้างเคียงจากการทานยาบางชนิด เป็นต้น แนะนำควรดูแลรักษาตามอาการไปก่อน เช่น การจิบน้ำเปล่าบ่อยๆ เลือกทานเฉพาะอาหารอ่อน อาหารทีย่อยง่าย ไม่ทานอาหารรสจัด ไม่ทานเผ็ด ไม่ทานอาหารมันๆ ไม่ดื่มชา กาแฟ น้ำอัดลม เป็นต้น แต่หากอาการไม่ดีขึ้น ปวดท้องมากขึ้น อาเจียนหลายครั้งจนดื่มน้ำไม่ได้ หรือมีไข้ขึ้น ก็ควรไปพบแพทย์เพื่อตรวจค่ะ